open-index/open-wikipedia-markdown huggingface dataset:
Bizantijos temos

**Temos** (, dgs. ) – Bizantijos imperijos administraciniai vienetai, į kuriuos buvo dalinamos Bizantijos kontroliuojamos teritorijos VII-XV a.

Termino kilmė nėra žinoma. Dažniausiai laikomasi pozicijos kildinti žodį iš graikiško *thesis* ("patalpinimas, vieta").

## Raida

Ši sistema pakeitė senąją romėnų provincijų (graikiškai vadintų eparchijomis) sistemą, sukurtą IV a. Jau Justiniano I (527–565) laikais buvo atliktos svarbios administracinės reformos, kuomet naujai atkariautose teritorijose įkurti egzarchatai, o jų viduje suformuotos duksų () valdomos hercogystės. 

VI ir VII a. sandūroje Rytų Romos imperijos teritorija drastiškai keitėsi. Bizantijai grasino slavai šiaurėje, langobardai vakaruose, Sasanidai rytuose ir arabai pietuose. Netekus daug teritorijų atsirado poreikis kardinaliai reorganizuoti teritoriją. Ši reforma įvykdyta VII a. viduryje (tiksli data nežinoma) Mažąją Aziją padalinant į 4 dideles temas: Armeniakų, Anatolijos, Trakiečių ir Opsikijų. Dauguma šių temų apjungė kelias senąsias provincijas ir jų ribos neretai sutapo su provincijų ribomis. Temų pavadinimai kilo iš atitinkamų Bizantijos armijų, kurios buvo skirtos čia reziduoti ir ginti.

Per VIII a. buvo kuriamos ir naujos temos: Kibirajotų, kuri tapo pirmąja jūrine (t. y. karinio laivyno pagrindu sukurta) tema, Helados (pirmoji tema Balkanuose) ir Sicilijos. Pirmosios temos buvo didelės, todėl jų vadai (strategai) neretai jausdavosi pernelyg galingi ir keldavo grėsmę imperijos vientisumui. Tai vėliau lėmė jų skaidymą, kas atsitiko su Opsikijų tema, nuo kurios VIII a. viduryje atskirtos Optimatų ir Bucelarijų temos.

Pilnai susiformavusią sistemą temos pasiekė VIII a. viduryje, kuomet jos galutinai pakeitė senasias eparchijas. Tiesa, temų skaičius buvo nepastovus ir nuolat augo. Tai sąlygojo naujų teritorijų užkariavimai bei didesniųjų temų skaidymai.

Nuo X a. II pusės Bizantijai staigiai išsiplėtus temos pradėjo prarasti savo reikšmę. Naujai užkariautose teritorijose rytuose ir šiaurėje buvo kuriamos smulkios temos, o kad jas būtų patogiau valdyti, jos grupuojamos į katepanatus. Taip atsirado Serbijos, Italijos ir kiti katepanatai, kurie buvo panaikinti praradus sritis.

XII a. Bizantijai patiriant vidines krizes, temų sistema nebeteko prasmės, tačiau formaliai jos nebuvo panaikintos iki imperijos pabaigos.
## Išnašos
Chaironėja

**Chaironėja** () – kaimas vidurio Graikijoje, Bojotijoje, 96 km į šiaurės vakarus nuo Atėnų, 7 km – nuo  Livadijos, prie Kefiso (*Cephissus*) upės. Praeina nacionalinis kelias nr.3 Tėbai–Lamija. 556 gyventojai (2011).

## Istorija

Chaironėja žinoma nuo antikinių laikų. Anksčiau vadinta *Arne*, buvo įsikūrusi ant Kopaidos ežero (vėliau nusausinto) pakrantės. Chaironėja priklausė Orchomenui, kuris nuo 600 m. pr. m. e. buvo Bojotijos lygos narys. 

Chaironėja yra kelių istorinių mūšių vieta. Geriausiai žinomas – Chaironėjos mūšis, vykęs 338 m. pr. m. e. tarp Makedonijos valdovo Pilypo II ir jungtinių įvairių Graikijos valstybių pajėgų, daugiausiai Tėbų ir Atėnų. Mūšio metu buvo visiškai sutriuškintas elitinis Tėbų šventasis būrys, sudarytas iš 150 homoseksualių porų. 

1818 m. anglų keliautojai kaimo apylinkėse atrado vadinamąjį „Chaironėjos liūtą“, kuris buvo 6,1 m aukščio laidotuvių paminklas, pastatytas žuvusio Šventojo būrio garbei. Apie atkastą radinį buvo pranešta į Atėnus, tačiau neskubėta juo pasirūpinti. Per Graikijos nepriklausomybės karą (1821–1832) kažkurio generolo paliepimu buvo išardytas masyvus postamentas, tikintis rasti paslėptą lobį. Tačiau jame buvo sudėti tik tėbiečių ietys ir skydai, kai kurie su išgraviruotais vardais. Mūšio lauke 1879-1880 m. archeologai atrado masinę tėbiečių kapavietę su žuvusiųjų skeletais. 1902 m. slapta homoseksualų organizacija „Chaironėjos ordinas“ iš liūto skulptūros ir postamento fragmentų atstatė buvusį paminklą radimo vietoje. Paminklo postamentas, manoma, neatitiko originaliojo, nes nebuvo žinoma, kaip atrodė iš tikrųjų.  

Chaironėjoje, garsioje Bojotijos šeimoje gimė senovės graikų istorikas ir filosofas Plutarchas (apie 46–120 m.). Jis savo raštuose kelis kartus minėjo šiuos ir kitus svarbius įvykius, nutikusius gimtinėje, aprašė tėbiečių karių Šventąjį būrį. 
 

Chaeronea AncientGreekTheater 01.jpg|Senovės teatras kalvos šlaite
Lion found at Chaironeia.jpg|1818 m. atkasto Chaironėjos liūto dalys
Lion of Chaeronea 1914.JPG|Atstatytas paminklas 1914 m.
Back side of the restored Lion of Chaeronea in Boeotia.jpg|Šiuolaikinio paminklo galinis fasadas
Copy of Plutarch at Chaeronia, Greece.jpg|Plutarcho biustas (kopija) Chaironėjoje


## Šaltiniai
Salaminas

**Salaminas** (|*Salamis*, |*Salamina*)  – sala, priklausanti Graikijai ir esanti Egėjo jūroje, Sarono įlankoje, 2 km nuo Pirėjo miesto pakrantės  ir 16 km į vakarus nuo Atėnų centro. 

## Geografija

2011 m. duomenimis, saloje gyveno 39,3 tūkst. gyventojų (iš jų 25,8 tūkst. – salos sostinėje Salamino mieste). Sala priklauso Atikos periferijai. Ji yra populiari Atėnų gyventojų atostogų ir savaitgalių poilsio vieta. 

Salaminas yra uolėtas ir kalnuotas, didžiausias aukštis saloje - 404 m (*Mavrovouni* kalnas). Klimatas subtropinis jūrinis. Pietinėje salos dalyje yra pušynas, kuris yra neįprastas vakarų Atikoje. Salos gyventojai daugiausia dirba žemės ūkio sektoriuje (vystoma sodininkystė), taip pat jūrų pramonėje – (žvejyba, keltai į žemyninę Graikiją, laivų įmonės saloje) arba vyksta dirbti į Atėnus. Saloje įsikūrusi Graikijos karinio jūrų laivyno pagrindinė bazė.

## Istorija

VII–VI a. pr. m. e. dėl salos vyko kovos tarp Atėnų ir Megaros.

480 m. pr. m. e. Salamine vyko vienas iš žymiausių Antikos mūšių, kuriame graikai, vadovaujami Temistoklio, nugalėjo Persijos laivyną.

Salaminas taip pat žinomas kaip Ajakso - Homero herojaus, kuris vadovavo salaminiečiams Trojos karo metu - sala.

## Garsūs žmonės

* Ajaksas – legendinis Salamino salos karalius, karvedys.
* Euripidas (480–406 m. pr. m. e.) – senovės graikų dramaturgas, tragikas.

## Šaltiniai

## Nuorodos

*Salos svetainė
In the Nightside Eclipse

**In the Nightside Eclipse** (angl. „Tamsiosios pusės užtemime“) – pirmasis norvegų black metal grupės „Emperor“ studijinis albumas ir ketvirtasis išleistas dainų įrašas apskritai. „In the Nightside Eclipse“ buvo išleistas 1994 m. „Candlelight Records“ leidyklos.

„In the Nightside Eclipse“ yra laikomas vienu svarbiausių albumų black metal istorijoje. Jame pirmą kartą šis metalo žanras buvo maišytas su progresyviuoju ir simfoniniu stiliumi. Muzikos kritikas Steve Huey albumą apibūdino, kaip „tobulai pagaunantį black metal esmę ir kartu visiškai perrašantį žanro taisykles“. „In the Nightside Eclipse“ davė pradžią eksperimentams ir naujovėms norvegiškajame black metal žanre ir simfoniniam black metal žanrui. Šiuo metu kritikų yra laikomas metalo klasika.

Albumo muziką įkvėpė vikingų istorijos, senovės skandinavų religija, J. R. R. Tolkien kūryba, Bram Stoker „Drakula“, Rytų Europos folkloras, to laikmečio norvegiško black metalo satanistinė pasaulėžiūra. Viršelyje naudojamas Kristian Wåhlin paveikslas, vaizduojantis tamsiame ir šaltame kraštovaizdyje žygiuojančius orkus iš Tolkieno kūrybos.

„In the Nightside Eclipse“ yra vienintelis „Emperor“ albumas su bosiniu gitaristu Terje Vik Schei – Tchort. Taip pat tai yra paskutinis grupės įrašas, kuriame būgnais grojo Bård Guldvik Eithun – Faust, dar prieš albumo išleidimą nuteistas ir įkalintas už žmogžudystę. Gitaristas Thomas Thormodsæter Haugen – Samoth prieš išleidžiant albumą taip pat jau buvo įkalintas 16 mėnesių už Skjoldo bažnyčios sudeginimą, o Tchort kalėjo už užpuolimą, tad vokalistas ir gitaristas Vegard Sverre Tveitan – Ihsahn buvo vienintelis tuometinės grupės sudėties narys laisvėje. Galutinį muzikos variantą galiausiai miksavo iš kalėjimo išėjęs Samoth ir Ihsahn.

1999 m. albumas buvo perleistas („remastered“), pridėjus dvi naujas dainas – „Bathory“ grupės „A Fine Day to Die“ koverį bei „Mercyful Fate“ dainos „Gipsy“ koverį. 2004 m. jis buvo dar kartą perleistas, pridedant gyvo garso įrašus iš 1997 m. koncertų. 2014 m. „In the Nightside Eclipse“ dvidešimtmečio proga „Emperor“ išleido „remastered deluxe“ albumo versiją. Joje įdėtos papildomos dainos iš 1994 m. LP plokštelės „As the Shadows Rise“, 1993 m. neredaguoti perklausų įrašai, alternatyvūs dainų miksai.

## Dainos
# „Intro“
# „Into the Infinity of Thoughts“
# „The Burning Shadows of Silence“
# „Cosmic Keys to My Creations & Times“
# „Beyond the Great Vast Forest“
# „Towards the Pantheon“
# „The Majesty of the Night Sky“
# „I Am the Black Wizards“
# „Inno A Satana“

## Nariai
* Ihsahn – vokalas, klavišiniai, gitara
* Samoth – ritminė gitara
* Tchort – bosinė gitara
* Faust – būgnai

## Nuorodos ir šaltiniai
Dvilypiai (12231925)

**Dvilypiai** – ežeras Lietuvoje, Molėtų rajone, 4 km į pietvakarius nuo Molėtų. Ežero ilgis iš šiaurės vakarų į pietryčius – 0,18 km, plotis – iki 0,14 km. Altitudė 124,7 m. Krantai žemi, pelkėti, tik rytinis krantas aukštesnis ir sausas. Ežerą supa Gudeliškio miškas. Pietuose per pelkę jungiasi upeliu su dar vienu Dvilypių ežeru (Siesarties intako Kaminos baseinas). Šalia įsikūręs Lėlių kaimas. Kiek atokiau šiaurine pakrante eina plentas .

## Šaltiniai
Dvyliškis (ežeras)

**Dvyliškis** – ežeras Lietuvoje, Molėtų rajone, 5 km į rytus nuo Alantos miestelio. Ežeras ovalo formos, ilgis iš pietvakarių į šiaurės rytus – 0,19 km, plotis – iki 0,11 km. Altitudė 130,8 m. Krantai žemi, pelkėti, apaugę krūmais. Pakrantės kalvotos, plyti dirbami laukai ir pievos. Šalia įsikūręs Spulių kaimas. Ežerą iš šiaurės į pietvakarius prateka Virintos upės intakas Karulės upelis.

## Šaltiniai
Časlavas

**Časlavas** (, ) – miestas Vidurio Čekijos krašte, Kutna Horos rajone, 10 km į pietryčius nuo Kutna Horos, 71 km į pietryčius nuo Prahos, prie Brslenkos upės. 2019 m. duomenimis, gyveno 10,3 tūkst. žmonių.

Šalia miesto veikia Čekijos oro pajėgų bazė.

## Istorija

Časlavas  istoriją skaičiuoja nuo 800 m., kai buvo statoma gyvenvietė su tvirtove *Hrádek*. 1250 m. Čekijos karalius Otokaras II šalia įkūrė naują miestą. Husitų karų metais, 1421 m., Bohemijos parlamentas posėdžiavo Časlave ir tvirtino naują husitų vyriausybę.

Per Trisdešimtmetį karą, 1639 m. ir 1642 m., miestą užėmė ir niokojo švedų kariuomenė. Tik VIII–XIX a. miestas galėjo atsigauti po karo ir vėl turėti anksčiau prarasto ekonominio ir politinio centro funkcijas.

1864 m. įkurtas vienas seniausių Bohemijoje regioninis Časlavo muziejus. 1910 m. parapijos bažnyčioje rasta husitų vado, nacionalinio didvyrio Jano Žižkos kaukolė. Jis buvo 1424 m. palaidotas Časlave, tačiau 1623 m. imperatoriaus įsakymu J. Žižkos kapavietė buvo sunaikinta.

## Miestų partnerystė

* Opfikonas, Šveicarija (*Opfikon*)

## Žymūs žmonės

* Milošas Formanas (1932–2018) – čekų kino režisierius, pastatęs „Oskarais“ įvertintus filmus „Skrydis virš gegutės lizdo“ ir „Amadėjus“.
* David Jarolím – Čekijos rinktinės saugas.

## Galerija

Radnice (Čáslav) 02.JPG|Rotušė
Čáslav - náměstí.jpg|Senamiesčio gatvė
Synagoga 01.jpg|Sinagoga
Čáslav, Otakarova věž u bývalé Brodské bány.JPG|Tvirtovės bokštas
Čáslav-pomník Matouše Ulického.jpg|Paminklas


## Šaltiniai

## Nuorodos

* Oficiali svetainė
Eglynas (ežeras)

**Eglynas** – ežeras Lietuvoje, Molėtų rajone, 1 km į šiaurę nuo Toliejų. Ilgis iš pietryčių į šiaurės vakarus – 0,55 km, plotis – iki 0,25 km. Altitudė 136 m. Šiaurinis ir rytinis krantai aukšti, pietinis ir pietrytinis – žemi ir pelkėti. Ežerą supa Toliejų ir Užuožerio miškai. Pietryčiuose įteka per pelkę upeliukas iš Lobinio ežero, šiaurės vakaruose 40 m protaka jungiasi su Susiedo ežeru (Virintos upės baseinas). Vakarinėje pakrantėje įsikūręs Juodėnų kaimas.

## Šaltiniai
Dvilypiai (12231926)

**Dvilypiai** – ežeras Lietuvoje, Molėtų rajone, 4 km į pietvakarius nuo Molėtų. Ežero ilgis iš vakarų į rytus – 0,23 km, plotis – iki 0,17 km. Altitudė 124,7 m. Vakarinis ir šiaurinis krantai žemi, pelkėti, pietinis ir šiaurrytinis – aukšti. Ežerą supa Gudeliškio miškas. Šiaurėje per pelkę jungiasi upeliu su dar vienu Dvilypių ežeru. Rytuose išteka upelis link Siesarties intako Kaminos. Šalia įsikūręs Lėlių kaimas. Veikia kaimo turizmo sodyba, pietvakarinėje pakrantėje yra įrengtas paplūdimys.

## Šaltiniai
Salaminas (reikšmės)

**Salaminas**, arba **Salamina** (|*Salamis*, |*Salamina*) – sąvoka, turinti kelias reikšmes:

* Salaminas – Graikijos sala Egėjo jūroje, priklausanti Sarono saloms.
* Salaminas (Graikija) – Graikijos miestas, administracinis centras Salamino saloje.
* Salaminas (Kipras) – senovės graikų miestas Kipre.

Panašūs:

* Salamija – miestas Sirijoje.
* Salamija (nimfa) – graikų nimfa, Asopo ir Metopės duktė.
Trocnovas

**Trocnovas** (, iki 1949 m. *Záluží*) – kaimas Čekijos pietuose, Česke Budejovicų rajone, 3 km į vakarus nuo Borovanų, praeina geležinkelis Česke Budejovicai–Gmiundas (Austrija).

2011 m. duomenimis, gyveno 112 žmonių. Trocnove esantys istorijos ir kultūros paminklai: Jano Žižkos muziejus, švč. Mergelės Marijos ir Jono Nepomuko koplyčia.

## Istorija

Rašytiniuose šaltiniuose Zalužės pirmą kartą paminėtos 1378 m.

Apie 1360 m. čia gimė J. Žižka, žymus husitų vadas, čekų nacionalinis didvyris. Jo atminimui pastatytas didelis paminklas, įkurtas muziejus, užimantys apie 15 ha plotą. Žižkos čia turėtą dvarą pardavė 1378 m. Rozenbergams (). XV a. kaimas tapo vienuolių augustinų iš Borovanų nuosavybe. XVII a. pastatytas vienuolynas. Jis iškilo 1678–1679 m., manoma, buvusio dvaro griuvėsių vietoje.

1949 m. Zalužės pevardintos Trocnovu. 1950-aisiais vienuolyno pastatas buvo paverstas muziejumi, jame patalpinti radiniai po dvarvietės archeologinių kasinėjimų. 1969 m. pastatytas paminklas J. Žižkai. 1978 m. J. Žižkos muziejui suteiktas nacionalinio kultūros paminklo statusas, 2011 m. tapo Pietų Čechijos regiono muziejaus filialu.


Trocnov1.jpg|Kaimo gatvė
Trocnov, wayside cross in the centre (01).jpg|Pakelės kryžius
Památník J.Žižky (Trocnov) - muzeum.jpg|Muziejus
Trocnov, Chapel of the Virgin Mary and Saint John of Nepomuk (02).jpg|Koplyčia
Trocnov 01.jpg|Geležinkelio stotis


## Šaltiniai
Narvydiškio dvaras

**Narvydiškio dvaras** – Širvintų rajone, Musninkų seniūnijoje, Narvydiškio kaime.

Narvydiškio dvaro sodyba yra apie 5 km nuo Vilniaus-Panevėžio automagistralės, prie kelio Vileikiškiai-Musninkai.

Iš XIX a. antrosios pusės dvaro pastatų likę ekletinių formų mūriniai dviaukščiai rūmai su mansarda ir svirnas. Sename parke tyvuliuoja nemažas tvenkinys su sala.

Dvarvietė priklausė garsių didikų giminėms. XV-XVI a. šio dvaro savininkas buvo Kęsgailos, Radvilos. XIX a. pirmojoje pusėje Narvydiškis atiteko naujiems šeimininkams Andžejevskiams, o to paties amžiaus antrojoje pusėje į dvarą įsikėlė Jasinskiai. 1931 m. per žemės reformų šios valdos parduotos trims šeimoms: Petkevičių, Markevičių ir Toporauskų. Pačiame dvaro centre įsikūrė Markevičiai.

Dabar dvaras priklauso naujiems šeimininkams, kurie atliko dvaro tyrimus ir sutvarkė.

## Šaltiniai
Svetlana Kolesničenko

**Svetlana Kolesničenko** (, g. 1993 m. rugsėjo 20 d.) – Rusijos dailiojo plaukimo sportininkė. Daugkartinė olimpinė, pasaulio ir Europos čempionė.

## Biografija
2016 m. vasaros olimpinių žaidynių čempionė komandinėje rungtyje.

Iki 2019 m. sportininkė turėjo 13 pasaulio čempionės ir 8 Europos čempionės aukso medalių.

## Nuorodos
* FINA svetainėje
Hohenfelsas (Badenas-Viurtembergas)

**Hohenfelsas** () – kaimas (komuna) pietų Vokietijoje, Badeno-Viurtembergo žemėje. Hohenfelsas pavaldus Fraiburgo administracinei apygardai (*Regierungsbezirk*), įeina į Konstanco rajono sudėtį.

## Geografija

Hohenfelsas yra į šiaurę nuo Bodeno ežero, rytiniame kalvoto Hegau regiono pakraštyje, apie 8 km į rytus nuo Štokacho miesto. Į komuną patenkantys kaimai: *Deutwang, Kalkofen, Liggersdorf, Mindersdorf* ir *Selgetsweiler*. Hohenfelso rotušė stovi Ligersdorfe. 2018 m. turėjo 2,0 tūkst. gyventojų, užėmė 30,50 km² teritoriją.

## Istorija

1352 m. Hohenfelso pilį paveldėjo Švabijos Jungingenai. Konradas fon Jungingenas ir jo brolis Ulrichas tarnavo Vokiečių ordino didžiaisiais magistrais. 1506 m. Vokiečių ordinas nupirko Hohenfelso valdas, kurios tapo pavaldžios Altshauzeno komtūrijai Elzaso–Burgundijos beiliviko sudėtyje.

Po Vokietijos mediatizacijos 1803 m. Hohenfelsas atiteko Hohencolernų Zigmaringenų kunigaikštystei, o nuo 1850 m. tapo Prūsijos Hohencolernų žemės (*Hohenzollernsche Lande*) dalimi.

## Garsūs žmonės

Hohenfelse gimė Vokiečių ordino magistras Ulrichas fon Jungingenas (1360–1410), Žalgirio mūšio dalyvis ir jame nukautas. Įamžintas Jano Mateikos 1878 m. nutapytame paveiksle „Žalgirio mūšis“.


Liggersdorf - Rathaus.JPG|Hohenfelso rotušė
Burg Hohenfels (Hohenfels) 05.JPG|Kraštovaizdis
D-BW-KN-Hohenfels - Friedhofskapelle 002.jpg|Kapinių koplyčia
2007-10-03 Cosmas-Daminan-Kirche D78355-Hohenfels-Liggersdorf RobertDietz.jpg|Katalikų parapijos bažnyčia Ligersdorfe


## Nuorodos

* Oficiali svetainė
Diana Bacosi

**Diana Bacosi** (g. 1983 m. liepos 13 d.) – Italijos sportinio šaudymo atstovė, kuri specializuojasi šaudyme į skrendančius taikinius apvalioje aikštelėje. Pasaulio čempionė ir rekordininkė. 

## Biografija
2016 m. vasaros olimpinėse žaidynėse italė pelnė savo pirmąjį olimpinį aukso medalį. 2019 m. pasaulio stendinio šaudymo čempionate pirmą kartą tapo pasaulio čempione. Italė iškovojo auksą individualioje rungtyje ir mišrių komandų varžybose. Sportininkė taip pat pagerino moterų pasaulio finalinio etapo pasaulio rekordą (58 taškai).

## Nuorodos
* ISSF svetainėje
Dancer

**„Dancer“** – Lietuvoje sukurtas elektrinis autobusas. „Dancer“ kėbulas gaminamas iš Lietuvoje sukurtos ir patentuotos medžiagos – stiklo audinio ir struktūrinės putos. Autobusas sveria 8 tonas. Vieną kartą įkrautas autobusas gali nuvažiuoti 90 kilometrų atstumą. Baterijos įkraunamos greičiau nei per 10 minučių. Autobusas sertifikuotas Europos Sąjungoje, gali būti naudojamas keleivių vežimui visose ES šalyse. Autobusas sukurtas UAB „Vėjo projektai“.

## Šaltiniai

## Nuorodos
* Oficiali „Dancer“ svetainė
* Oficiali UAB „Vėjo projektai“ svetainė
Petrovičiai (Smolenskas)

**Petorovičiai** () – kaimas Rusijoje, 100 km į pietus nuo Smolensko (Smolensko sritis), pasienyje su Baltarusija (15 km į rytus), Šumiačių rajone. 2007 m. gyveno 265 žmonės.

## Istorija

Kaimas rašytiniuose šaltiniuose paminėtas 1403 m. XIX a. buvo miestelis ir dvaras, Klimavičų apskrities Petrovičių valsčiaus centras, vėliau priklausė Zagustino valsčiui.

XX a. pradžioje turėjo per 1 tūkst. gyventojų, buvo vystomi amatai. Anksčiau tai buvo daugiatautė gyvenvietė (žydai, rusai, lenkai, baltarusiai, ukrainiečiai), turėjusi įvairius verslus ir gana aukštą kultūros lygį (mokykla, ligoninė, paštas, veterinarinė ligoninė, bažnyčia, cerkvė, sinagoga, chorai ir kt.). 

1941 m. liepos mėn. naciai sušaudė 416 žydų.

2015 m. duomenimis, buvo uždaryti kaimo kultūros namai, biblioteka, dėl mokinių trūkumo buvo ruošiamasi likviduoti vietos mokyklą..

## Lankytinos vietos

Petorovičiai - gimtasis žydų kilmės amerikiečių rašytojo fantasto Aizeko Azimovo (1920–1992) kaimas. Azimovai paliko kaimą ir emigravo į JAV, kai būsimam rašytojui buvo treji metai. Jam pastatytas atminimo akmuo.
Pastatytas paminklas ant Antrojo pasaulinio karo metais sušaudytų žydų kapavietės. Yra senovinis pilkapis, senojo dvaro parko liekanos.

## Šaltiniai

## Nuorodos
* Петровичи/Энциклопедия Смоленской области.
* Петровичи/Российская еврейская энциклопедия .
* Раичев Д. У смолян нет денег на музей Айзека Азимова. — Российская газета, 9 ноября 2011 года.
Elniukas

**Elniukas** (arba ***Žiotelės***) – ežeras Lietuvoje, Molėtų rajone, 6,5 km į šiaurės rytus nuo Mindūnų, Poviliškio miške. Ežero ilgis iš šiaurės rytų į pietvakarius – 0,41 km, plotis – iki 0,19 km. Altitudė 156,8 m. Krantai aukšti, ištisai apaugę medžiais. Vakaruose kelių metrų ilgio siaura protaka jungiasi su Karosiuko ežeru. Elniuko ežeras nenutekantis, priklauso Stirnių ežero baseinui (Žeimenos upės baseinas).

## Šaltiniai
Revival (Eminem albumas)

**Revival** – devintasis amerikiečių reperio Eminem studijinis albumas, išleistas 2017 m. gruodžio 15 d. Albume dainas kartu atlieka tokie atlikėjai, kaip Beyoncé, Ed Sheeran, Alicia Keys bei kiti.

Pirmasis albumo singlas „Walk on Water“ susilaukė didžiulio pasisekimo visame pasaulyje, pasiekdamas aukštas vietas daugelyje singlų reitingų, tarp jų – ir septintoji vieta Jungtinėje Karalystėje bei JAV. Antrasis singlas „River“ sulaukė dar didesnio pasisekimo, pasiekdamas pirmąją vietą Jungtinėje Karalystėje bei vienuoliktąją JAV.

Nepaisant skirtingų kritikų nuomonių, per pirmąją pardavimų savaitę JAV buvo parduota 197,000 albumo kopijų ir „Revival“ tapo pasiekė pirmąją vietą „Billboard 200“ reitingo vietą, tapdamas aštuntuoju atlikėjo įrašu, pasiekusiu šią viršūnę.

2022 m. kovo mėnesio duomenimis, JAV parduota per milijoną albumo kopijų ir jis tapęs platininiu.

## Dainų sąrašas

## Išnašos
Ešerinis (Molėtų r., Dubingių sen.)

**Ešerinis** – ežeras Lietuvoje, Molėtų rajone, 1,5 km į pietus nuo Dubingių. Ežero ilgis iš vakarų į rytus – 0,38 km, plotis – iki 0,19 km. Altitudė 155,5 m. Krantai žemi, pelkėti – ežerą supa ~ 25 ha dydžio Ešerinės pelkė. Aplink ežerą stūkso Šakimo ir Sidabrinis miškai. Rytuose išteka upelis link Asvejos ežero (Žeimenos upės baseinas). Šalia įsikūrę Šakimo ir Grinkliškių kaimai.

## Šaltiniai
Montviliškio ežeras

**Montviliškio ežeras** arba **Ešerinis** – ežeras Lietuvoje, Molėtų rajone, 3,5 km į pietus nuo Kuktiškių. Ežero ilgis iš šiaurės į pietus – 0,39 km, plotis – iki 0,21 km. Altitudė 159,3 m. Krantai žemi, beveik ištisai apaugę medžiais – ežerą supa Polymo miškas. Šalia įsikūręs Motviškio kaimas. Ežeras nenutekantis, priklauso Dumblės upelio baseinui (Aiseto ežero baseinas).

## Šaltiniai
Camila Cabello

**Karla Kamila Kabeljo Estrabao** (g. 1997 m. kovo 3 d.) – kubiečių ir amerikiečių kilmės dainininkė bei dainų autorė. Savo karjerą pradėjo 2012 metais, kaip grupės „Fifth Harmony“ narė. Grupę paliko 2016 metais, toliau tęsdama solinę karjerą. Debiutinis atlikėjos albumas „Camila“ išleistas 2018 m. sausį ir pasiekė JAV „Billboard 200“ reitingo viršūnę. 2043 m. duomenimis, atlikėja yra išleidusi keturis studijinius albumus, iš kurių naujausiasis, „C,XOXO“, išleistas 2024 m. sausį.

## Diskografija
* *[[Camila (albumas)|Camila]]* (2018)
* *Romance* (2019)
* *Familia* (2022)
* *C,XOXO* (2024)

## Išnašos
Eduardas Nikolajevas

**Eduardas Nikolajevas** (, g. 1984 m. rugpjūčio 21 d.) – autosporto lenktynininkas iš Rusijos. Jis yra penkis kartus laimėjęs Dakaro ralio lenktynes sunkvežimių klasėje su „Kamaz“ komanda – 2013, 2017, 2018 ir 2019 m.

Nuo 2006 iki 2010 m. E. Nikolajevas buvo „Kamaz“ ekipažo narys, vairuotojo padėjėjas, o 2011 m. pats sėdo prie sunkvežimio vairo.

## Išnašos
Mallonu

**„Mallonu“** – pirmas studijinis grupės Pompa albumas, išleistas 1992 m. pabaigoje „Zona Editions“ kasetėje ZEMC 205, vėliau perleistas „Bomba Records“ kasetėje BBMC 001.

Žinomiausi šio albumo kūriniai yra daina „Mama“, kuri tapo pirmuoju lietuviško hip hopo kūriniu, sulaukusiu milžiniško populiarumo Lietuvoje, 1992-ųjų vasaros hitas „2mblas“, prieš evangelikų ir „Tikėjimo žodžio“ bažnyčias nukreipta kompozicija „Mes jau nebe vaikai“, „Turtuoliai irgi verkia“ bei „Viskas tavo bosui“.

„Pirmiausia „Pompa“ atkreipė dėmesį ne muzika, o savo tekstais, kurių tematika iš esmės nėra nauja. Tai mergaitės, berniukai, mašinos, pinigai, malonumai ir t. t. Tačiau jie pateikiami su humoru, ironija ir ne literatūrine kalba, o vartojant gatvės žargoną. Tai jau šis bei tas naujo lietuviškojoje populiariojoje muzikoje,“ – taip grupės staigų „iškilimą“ šio albumo recenzijoje tuomet bandė paaiškinti muzikologas Darius Užkuraitis.

Justas Mamontovas (žinomas kaip grupės prodiuseris ir tekstų autorius Baby UAB) interviu, paskelbtame žurnale „Veidas“, atvirai pripažino, kad „Pompos“ atveju repo muzikos stilius ir atitinkamas įvaizdis buvo pasirinktas sąmoningai, atsižvelgus į faktą, kad tuo metu Lietuvoje tokios muzikos atlikėjų išvis nebuvo. „Tai viena iš mūsų projekto, sukurto pagal principą, kas pirmas, tas ir laimi, idėjų. (...) Jeigu būtume pradėję groti metalą, tai reiktų iš pradžių aplenkti visus tuos gauruotus senius. O dabar buvome pirmieji. Repas yra naujovė. Po mūsų atsiradę reperiai yra tik „Pompos“ kopijos,“ – kalbėjo jis.

Kasetės „Mallonu“ viršelyje nurodoma, kad pirma pusė (pirmos keturios dainos) įrašytos „Human Records“ studijoje, Vilniuje, antra pusė (paskutinės šešios dainos) – „Tango“ studijoje, Šiauliuose.

## Dainos

Pirma pusė:

#2mblas
#Pats suteik sau malonumą
#Tu ne jam
#Mama!

Antra pusė:

#Viskas tavo bosui
#Balius
#Rankos ant vairo
#Turtuoliai irgi verkia
#Mes jau nebe vaikai
#Mano pana



## Šaltiniai
Mallonu Menthol

**„Mallonu Menthol“** – trečiasis pirmojo studijinio grupės Pompa albumo „Mallonu“ leidimas, kurį „Bomba Records“ pradėjo platinti 1994 m. kasetėje BBMC 004. 

Šiame leidime prie ankstesnę kasetę „Mallonu“ sudariusių albumo dainų buvo pridėtos trys naujos: „Pompa“ bei rusų kalba atliktos „Baby“ ir „Na chaliavu i uksus sladkij“, o viršelio dizaine vietoje raudonos spalvos naudojama žalia.

Kasetės viršelyje nurodoma, kad dainų tekstų autorius yra Justas Mamontovas, muzikos – Andrius Mamontovas, įrašyta studijose „Human Records“, „Tango“ ir „M-1“.

## Dainos

Pirma pusė:

#Viskas tavo bosui
#Balius
#Rankos ant vairo
#Turtuoliai irgi verkia
#Mes jau nebe vaikai
#Mano pana
#Pompa

Antra pusė:

#2mblas
#Pats suteik sau malonumą
#Tu ne jam
#Mama!
#Baby
#Na chaliavu i uksus sladkij



## Šaltiniai
Paširvinčio II dvaras

**Paširvinčio II dvaras** – dvaras, esantis Širvintų rajone, Musninkų seniūnijoje. 

Antrasis Paširvinčio dvaras įsikūręs ant Širvintos kranto, atokiau nuo Širvintų, arčiau Musninkų, netoli Narvydiškio dvaro, prie kelio iš Musninkų Liukonių link. Jame išsiskiria medinis kumetyno pastatas.

## Šaltiniai
Paširvinčio I dvaras

**Paširvinčio I dvaras** – dvaras, esantis Širvintų rajone, Širvintų seniūnijoje. 

Paširvinčio I dvaro sodyba įsikūrusi kairiajame Širvintos upės krante, apie 3 km į pietryčius nuo Širvintų miestelio, upe prieš jos tėkmę. 

Čia reikėtų priminti, kad dabartinėse Širvintų rajono ribose, prie Širvintos upės išsidėsčiusios net keturios dvarvietės su tokiu pačiu Paširvinčio vardu: Paširvinčio dvaras, esantis netoli Gelvonų ir priklausęs grafams Pliateriams, čia aptariamas Paširvinčio I dvaras ir palivarkas, priklausęs Jozefui Gorskiui, vėliau - grafams Ledochovskiams; Paširvinčio II dvaras, kiek mažesnis už anksčiau minėtą, priklausęs kunigaikščiams Giedraičiams; Paširvinčio dvaras, esantis netoli Musninkų, priklausęs Zavadskiams ir Urbonavičiams. 

1806 m. Adomui Gorskiui priklausė ne tik Paširvinčio I dvaras, bet ir Šalkovščiznos dvarelis, Kazliškių ir Paširvinčio palivarkai. 1887 m. geografinis žodynas nurodo, kad Paširvinčio I dvaras ir anksčiau buvo Gorskių giminės valda. Apie 1821 - 1822 m., po vestuvių, kaip Liudvikos Gorskaitės kraitis, Paširvinčio I žemės atiteko jaunai Liudvikos ir Ignacijaus Ledochovskių šeimai. 

Pokariu dvaro rūmuose ilgai veikė rajono ligoninė.

## Šaltiniai
Dániel Gazdag

**Danielis Gazdagas** (*Dániel Gazdag*; g. 1996 m. kovo 2 d.) – Vengrijos futbolininkas, saugas.

## Karjera
Jaunystėje priklausė Nyíregyháza Spartacus FC, o 2010 m. persikėlė į Budapest Honvéd.
### Budapest Honvéd
Profesionalo karjerą pradėjo 2013 m. Atstovavo Budapest Honvéd jaunimo komandai, o netrukus įsitvirtino pagrindinėje sudėtyje.

Pasižymėjo įvarčiu Europos lygos 2019–2020 m. turnyro atrankoje prieš FK Žalgiris.

### Philadelphia Union
Nuo 2021 m. rungtyniavo Philadelphia Union (JAV). Dėl vizų problemų debiutas užtruko. Debiutavo pergalingose rungtynėse prieš 1–0 DC United.

### Columbus Crew
2025 m. balandžio 11 d. persikėlė į Columbus Crew. 2025 m. liepos 19 d. pelnė pirmąjį savo įvart, kai realizavo 11 metrų baudinį į DC United vartus.

## Rinktinės
Kitados atstovavo Vengrijos U-17, U-18, U-21 rinktinėms.

## Dalyvavimas čempionatuose

|}

## Šaltiniai

## Nuorodos
* SOCCERWAY
* UEFA svetainė / žaidėjo profilis
Jūros dumblių makaronai

**Jūros dumblių makaronai** – pusiau permatomi makaronai, pagaminti iš želę primenančio ekstrakto, gaunamo išvirus garuose valgomuosius jūros dumblius. Jie gaminami nepridedant grūdų miltų ar krakmolo. Jūržolių makaronai turi kramtomąją tekstūrą ir mažai kalorijų. Gali būti valgomi neapdoroti, bet norint suteikti papildomo skonio, galima juos išvirti vandenyje su prieskoniais.

Jūros dumbliai įprasti daugelio civilizacijų, įskaitant kinų, graikų ir islandų, mityboje, tačiau didžiausi jų vartotojai yra japonai, savo virtuvėje naudojantys valgomąsias jūržoles daugiau kaip 1500 metų.  

## Mitybinė vertė

Jūros dumblių makaronai yra biologiškai aktyvus produktas, praturtinantis organizmą daugeliu reikalingų maistinių medžiagų. Šie makaronai yra be cholesterolio, riebalų, glitimo. Viena porcija patiekalo apima 186 mg natrio, 134 mg kalcio, 2,28 mg geležies ir 52,8 μg  vitamino K. Jie yra geras jodo šaltinis. Vartotojai, turintys skydliaukės ir širdies ligų, turėtų atsižvelgti į šiame produkte esančio natrio ir jodo kiekį.

## Patiekalai

Jūros dumblių makaronai dažniausiai ruošiami įvairiose Azijos virtuvėse kaip mažai angliavandenių turintis pakaitalas ryžiams ir įprastiems makaronams. Dažniausiai naudojami sriubose, salotose, bulvytėse ir daržovėse. Kadangi yra neutralaus skonio, jie įgauna patiekalų, į kuriuos pridedami, skoninių savybių. 

Makaronai gali būti įsigyti internetu arba sveikų maisto produktų parduotuvėse, o restoranai savo patiekaluose pradeda siūlyti jūržolių makaronus kaip alternatyvą tradiciniams makaronams ar ryžiams. Augant glitimo neturinčių maisto produktų paklausai, didėja jūros dumblių makaronų populiarumas tarp sąmoningų vartotojų.

## Šaltiniai

## Nuorodos

*
Soba

**Soba**  (そば arba 蕎麦) – japoniškas grikių pavadinimas, taikomas ir pilkšvai rudos spalvos ploniems makaronams, gaminamiems iš grikių miltų arba grikių ir kviečių miltų mišinio. Soba  valgymo tradicija atsirado Edo laikotarpiu.

Japoniškoje virtuvėje panašūs stori makaronai vadinami udon. Soba makaronai yra universalus maistas, kurį galima valgyti bet kuriuo metų laiku, vartojami šalti su papildomu padažu, arba kaip karšta makaronų sriuba. Patiekiami kaip papildomas arba pagrindinis patiekalas, dedami į sriubas, salotas. Soba makaronų patiekalai ruošiami tiek greito maisto, tiek brangiuose restoranuose. Rinkoje parduodami džiovinti makaronai  ir *men-tsuyu*, arba greitai paruošiami. Ruošiant šiuos makaronus, naudojami įvairūs paruošimo metodai – virimas, kepimas. Soba makaronams pagaminti naudojami dažniausiai trys komponentai: grikių miltai, šiek tiek kviečių miltų (dėl geresnio sukibimo) ir šiltas vanduo. Sumaišomi į elastinę būseną, iškočiojami į didelį ploną blyną, kuris supjaustomas specialiu peiliu į plonas juosteles, po to verdama.

Soba gali papildyti maistinėmis medžiagomis kitų grūdų miltus, pavyzdžiui, ryžių ir kviečių. Tiaminas, kurio trūksta baltuose ryžiuose, yra soba miltuose. Soba turi visas aštuonias esmines aminorūgštis, įskaitant liziną, kurio trūksta kvietiniuose miltuose. Soba laikoma mitybos pasirinkimu, kuris yra naudingesnis už baltųjų miltų analogus. 100 g virtos soba duoda 99 kcal (410 kJ) energijos. Be to, tai lengvai virškinamas polisacharidas. Šie makaronai taip pat turtingi antioksidantų, įskaitant rutiną ir kvercetiną, kitas esmines maistines medžiagas, įskaitant choliną, tiaminą ir riboflaviną.


Soba Noodle Preparation.jpg|Tešlos paruošimas
Preparing Soba 06 cutting.jpg|Iškočiotos tešlos pjaustymas
Japanese Zaru Soba02.jpg|Išvirti soba makaronai
Soba noodle (32412184356).jpg|Soba su atskiru padažu
Iwamizawa Komoro-buckwheat-noodles-eating-shop meet-with-buckwheat-noodles.JPG|Karšta sriuba su soba


## Šaltiniai

## Nuorodos

* Soba makaronų gaminimas namuose (*youtube.com*)
Matty Lee

**Matty Lee** (g. 1998 m. kovo 5 d. Lidse) – anglų šuolininkas į vandenį, pasaulio čempionatų prizininkas.

## Biografija
2012 m. ir 2013 m. Europos jaunimo čempionas. 2015 m. Europos žaidynių čempionas. 2016 m. pelnė Europos čempionato sidabrą mišrių porų sinchroniniuose šuoliuose. 2017 m. pelnė sidabrą pasaulio čempionato mišrių porų sinchroniniuose šuoliuose. 2019 m. pasaulio vandens sporto čempionato vyrų 10 m platformos sinchroninių šuolių rungtyje, kartu su Tom Daley, pelnė bronzos medalius.

## Nuorodos
* Matthew LEE
Jack Laugher

**Jack Laugher** (g. 1995 m. sausio 30 d. Harogite) – anglų šuolininkas į vandenį, olimpinis čempionas.

## Biografija
2010 m. tapo pasaulio ir Europos jaunimo čempionu. 2011 m. pirmą kartą tapo Jungtinės Karalystės nacionaliniu čempionu. Tais pačiais metais debiutavo pasaulio čempionate, kuriame užėmė 7-ą vietą šuoliuose nuo 3 m tramplino. 2012 m. vasaros olimpinėse žaidynėse užimta 27-a vieta. 2014 m. tapo Sandraugos žaidynių čempionu. 2015 m. pasaulio čempionato bronzos medalininkas individualioje ir sinchroninėje rungtyse. 2016 m. vasaros olimpinių žaidynių čempionas 3 m tramplino sinchroninėje rungtyje ir vicečempionas individualioje 3 m tramplino rungtyje. 2018 m. pirmą kartą tapo Europos čempionu.

2023 m. pasaulio vandens sporto čempionate kartu su Anthony Harding pelnė sidabro medalius vyrų sinchroniniuose šuoliuose nuo 3 m lentos bei pelnė pakvietimus į 2024 m. vasaros olimpines žaidynes.

## Nuorodos
* FINA svetainėje
Bence Zoltán Banó-Szabó

**Bence Banó-Szabó** (*Bence Banó-Szabó*; g. 1999 m. liepos 25 d.) – Vengrijos futbolininkas, saugas.

## Karjera

Profesionalo karjerą pradėjo 2017 m. Atstovavo Budapest Honvéd.

Pasižymėjo įvarčiu Europos lygos 2019–2020 m. turnyro atrankoje prieš FK Žalgiris. (Vengrijos aukščiausioje lygoje per 41 rungtynes iki tol įvarčiais pasižymėjęs nebuvo.)

Nuo 2022 m. rungtyniavo Kecskeméti TE.

## Šaltiniai

## Nuorodos
* Transfermarkt
* Profile at MLSZ
Vermišeliai

**Vermišeliai** (, 'kirmėlaitės') – ilgi, ploni, siūliniai makaronai, gaminami pramoniniu būdu. Apvalaus skerspjūvio, panašūs į spagečius. Jie storesni už itališkos virtuvės spagečius, bet šiek tiek plonesni Jungtinėse Valstijose. Vietname paplitę ypač ploni, vadinamieji „angelo plaukai“, arba *capellini*. Vermišeliais priimta apibūdinti įvairių rūšių plonuosius makaronus Azijos šalyse, kur vadinami įvairiai.

## Variantai

XIV a. Italijoje ilgų makaronų formų vietiniai pavadinimai buvo skirtingi: Toskanoje – *vermicelli*, Bolonijoje – *orati*, Venecijoje – * minutelli*, Redže – *fermentini*, Mantujoje – *pancardelle*.

Italijoje priimta klasifikacija pagal makaronų diametrą:

* Vermišeliai (*vermicelli*): 2,08–2.30 mm, su nedideliais nukrypimais, priklausomai nuo gamintojų
* Spagečiai: 1,92–2,00 mm
* *Vermicellini* („ploni vermišeliai“): 1,75–1,80 mm
* *Fidelini*: 1,37–1,47 mm
* *Capellini* arba *capelli d’angelo* („angelo plaukas“): 0,8–0,9 mm

JAV makaronų asociacija (neturinti nieko bendro su panašia organizacija Italijoje) vermišeliais laiko makaronus, kurie pagal savo diametrą yra plonesni už spagečius:
* Vermišeliai: mažiau kaip 1,5 mm.
* Spagečiai: 1,5–2,8 mm


Q&Q FIDEO.jpg|Vermišelių pakuotė
Tavuk + sehriye.jpg|Vištienos sriuba su vermišeliais (Turkija)
Fried vermicelli for Sheer Khurma.JPG|Vermišeliai *sheer khurma*
Vermicelli pudding.jpg|Vermišelių pudingas
Oyster-Vermicelli.jpg|Vermišeliai su moliuskais (Taivanas)


## Šaltiniai
Ešerinis (Molėtų r., Čiulėnų sen., Poviliškio km.)

**Ešerinis** – ežeras Lietuvoje, Molėtų rajone, 6 km į šiaurės rytus nuo Toliejų, Poviliškio miške. Ežero ilgis iš šiaurės vakarų į pietryčius – 0,88 km, plotis – iki 0,2 km. Altitudė 157,1 m. Krantai aukštoki, ištisai apaugę medžiais. Ežeras nenutekantis, priklauso Stirnių ežero intako S-1 baseinui (Žeimenos upės baseinas). Pietrytinėje pakrantėje įsikūręs Poviliškio kaimas, veikia poilsio namai.

## Šaltiniai
Ešerinis (Molėtų r., Čiulėnų sen., Kėvelių km.)

**Ešerinis** – ežeras Lietuvoje, Molėtų rajone, 2 km į rytus nuo Toliejų. Ežero ilgis iš pietvakarių į šiaurės rytus – 0,51 km, plotis – iki 0,21 km. Altitudė 160,1 m. Šiaurinis ir pietinis krantai aukšti, rytinis ir pietvakarinis – žemi ir pelkėti, apaugę medžiais ir krūmynais. Pakrantėse plyti pievos ir dirbami laukai. Pietvakariuose išteka upelis link Jaurio ežero (Stirnių ežero intako S-1 baseinas). Prie ežero įsikūrę Kėvelių ir Gaidžių kaimai.

## Šaltiniai
Lemantaučiznos dvaras

**Lemantaučiznos dvaras** – buvęs dvaras Lemantaučiznoje, Širvintų rajone, Gelvonų seniūnijoje. Dvaro sodybos fragmentai atokiau nuo pagrindinių kelių, apie 2 km į pietus nuo Bagaslaviškio. Išlikę rūmų griuvėsiai. 

## Istorija

Dvaro kilmė siekia XVII a. pabaigą. Nuo XIX a. antros pusės priklausė prieš carinę valdžią nusiteikusiems Grinevičiams (kitur – Hrynevičiams), kurie priklausdavo sukilėlius, skleidė liberalias idėjas, palaikė baudžiauninkų teises. XIX a. pabaigoje buvo palivarkas.

Sovietams okupavus Lietuvą, Grinevičiai spėjo pasitraukti į užsienį, išvengti tremties.

## Literatūroje

Lemantaučiznos dvarui priklausiusiame malūne dirbo Igno Šeiniaus romano herojus Kuprelis. Pats romano autorius gyveno gretimame Šeiniūnų kaime.

## Šaltiniai

* Lemantaučiznos dvaro sodybos nuotraukos
Italijos žydrųjų atletų stadionas

**Italijos žydrųjų atletų stadionas** (, 1928–1945 m. *Stadio Mario Brumana*, taip pat pagal rėmėjus vadinamas *Gewiss Stadium*) – futbolo stadionas Bergame, Italijoje. 

## Istorija

Stadionas pradėtas statyti 1927 m., atidarytas po metų. Stadionas renovuotas kelis kartus – 1949, 1984 ir 2015 m. 2017 m. stadioną oficialiai įsigijo Atalanta BC klubas. 2019 m. balandžio 30 d. prasidėjo nauji stadiono renovacijos darbai, kuriuos planuota užbaigti 2021 m.; darbų kaina – apie 40 milijonų eurų.

## Šaltiniai
Fensi

**Fensi** arba **stikliniai makaronai** (, pinyin: *fěnsī*, 'miltų siūlai') – skaidrūs permatomi makaronai, gaminami iš įvairių rūšių krakmolo: pupuolių, bulvių, batatų, tapiokų, kanų, dioskorėjos. Savo išvaizda panašūs į perregimus, tarsi „stiklinius“, yra šviesiai pilkšvos spalvos. Parduodami išdžiovinti makaronai, o naudojimui paruošiami užpylus karštu vandeniu ir perkošus per sietelį. Dedami į sriubas, kepinius, salotas. Stikliniai makaronai neturėtų būti painiojami su ryžių vermišeliais, kurie yra pagaminti iš ryžių ir po virimo vandenyje yra baltos spalvos, o ne skaidrūs. 

## Regioninė įvairovė

Sikliniai makaronai kilę iš Kinijos. Jie čia gaminami iš pupuolių krakmolo ir vadinami „kiniškais vermišeliais“, „kiniškais pupuolių siūlais“. Nuo seno Kinijoje šie makaronai buvo eksportuojami per Longkou uostą, todėl dar vadinami Longkou *fensi*.

Korėjiečių stikliniai makaronai kiek storesni, gaminami iš saldžiųjų bulvių krakmolo, dar vadinami *dangmyeon*. Stikliniai makaronai būna įvairaus storio ir formos. Platūs ir plokšti, skiaučių pavidalo makaronai iš pupuolių taip pat gaminami Kinijoje. Korėjos *napjak-dangmyeon*, arba „plokšti stikliniai makaronai“ yra iš saldžiųjų bulvių krakmolo. 

Tibetietiškoje virtuvėje šie makaronai vadinami *phing* ar *fing*, naudojami ruošiant sriubas, kiaulienos karį, tinka su grybais.

Indijoje, Pakistane iš tropinių šakniagumbių krakmolo gaminamas desertinis patiekalas *falooda*, patiekiamas ant tradicinių ledų *kulfi*, pardavinėjamas gatvės kioskuose. Tokie makaronai yra beskoniai, kontrastuojantys su saldžiu *kulfi*. 

Japoniškoje virtuvėje vadinami *harusame* (pažodžiui „pavasario lietus“). Priešingai nei kinų stikliniai makaronai, gaminami iš bulvių krakmolo. Dažniausiai su jais ruošiamos salotos ar kaip vienas iš ingredientų karštuose troškiniuose. Taip pat dedami gaminant japoniškas kinų ir korėjiečių patiekalų versijas. Tradiciniai japoniški *[[shirataki]]* makaronai yra skaidrūs, gaminami iš krakmolingos amorfofalo šaknies, kartais iš tofu.


당면 glassnoodels.jpg|Makaronų pakuotė
Vietnam cassava processing20 lo (4071074448).jpg|Makaronų produkcija (Vietnamas)
Vermicelli.jpg|Kiniški stikliniai makaronai
Dong bei da la pi.jpg|Plokščių makaronų patiekalas (Kinija)
Yam wun sen.JPG|Tailandietiškos salotos su makaronais ir krevetėmis


## Šaltiniai

## Nuorodos

* Cook's Thesaurus: Other Asian Noodles
Ešerinis (Molėtų r., Čiulėnų sen., Budriškių km.)

**Ešerinis** – ežeras Lietuvoje, Molėtų rajone, 5,5 km į šiaurės rytus nuo Toliejų, Budriškių kaimo šiauriniame pakraštyje. Ežero ilgis iš vakarų į rytus – 0,59 km, plotis – iki 0,19 km. Altitudė 158,3 m. Šiaurinis krantas aukštas, kiti krantai žemi, rytinis – pelkėtas. Iš šiaurės ir rytų ežerą supa Poviliškio miškas, kitose pakrantėse plyti pievos. Ežeras nenutekantis, priklauso Stirnių ežero intako S-1 baseinui (Žeimenos upės baseinas). Pietine ežero pakrante eina kelias .

## Šaltiniai
Širataki makaronai

**Širataki makaronai** (*shirataki*, , dažnai rašoma hiragana: しらたき) – ploni, permatomi, želatininiai makaronai, tradiciniai japoniškoje virtuvėje.

Širataki makaronams gaminti naudojami koniaku augalo (*Amorphophallus konjac*) stiebagumbiai. Dėl neįprastos išvaizdos ir kvapo koniaku dar vadinamas lavongėle, velnio liežuviu ar dramblio pėda. Augalo gumbai krakmolingi, valgomi ir maistingi, iš jų gaminami miltai, makaronai, želė. Žodis *shirataki* reiškia krentantį krioklį, nurodant šių makaronų išvaizdą. Daugiausiai susideda iš vandens ir gliukomanano, vandenyje tirpių mitybinių skaidulų. Makaronuose yra labai mažai virškinamų angliavandenių ir kalorijų, jų skonis mažai jaučiamas.

Azijos rinkose širataki makaronai į parduotuves tiekiami sausi arba drėgnoje formoje. Drėgnieji makaronai būna supakuoti su skysčiu, jų galiojimo laikas (tinkamumas vartoti) siekia metus. Kai kurias rūšis prieš vartojimą patartina praskalauti  ir apvirti, nes pakuotės skystis gali turėti pašalinį kvapą. Šiuos makaronus taip pat galima perplauti, nuvarvinti ir sausus paskrudinti. Tai sumažina produkto kartumą ir suteikia į pastą panašią konsistenciją. Paskrudinti makaronai gali būti patiekiami su sriuba ar padaže. 

Širataki makaronai taip pat vadinami *ito konnyaku*. Yra įvairių jų gamybos būdų. Kansajaus regione priimta pjaustyti koniaku želė į juosteles, o Kanto regiono gamintojai ją išspaudžia per mažas skylutes į karštą skystį. *Ito konnyaku* paprastai yra storesnis nei širataki, kvadratinio skerspjūvio, kiek tamsesnės spalvos. 


Tomato shirataki noodles.jpg|Širataki su pomidorų padažu
Wet shirataki noodles.jpg|Drėgnų širataki pakuotė
Shiratakinoodles.jpg|Patiekalas su širataki 


## Šaltiniai
Ešerinis (Molėtų r., Inturkės sen.)

**Ešerinis** – ežeras Lietuvoje, Molėtų rajone, 9 km į rytus nuo Inturkės, Juodenėnų miške. Ežero ilgis iš vakarų į rytus – 0,18 km, plotis – iki 0,16 km. Altitudė 150,6 m. Krantai žemi, ištisai apaugę medžiais. Pakrantės kalvotos. Ežeras nenutekantis, priklauso Žeimenos upės intako Lakajos baseinui.

## Šaltiniai
Ešerinis (Molėtų r., Suginčių sen., Dotenių km.)

**Ešerinis** – ežeras Lietuvoje, Molėtų rajone, 5 km į pietus nuo Kuktiškių. Ežeras ovalo formos, ilgis iš šiaurės į pietus – 0,17 km, plotis – iki 0,13 km. Altitudė 153,5 m. Krantai žemi, pelkėti, apaugę medžiais ir krūmynais. Ežerą supa Dotenių miškas, į šiaurę ir pietus nuo miško plyti dirbami laukai. Pietuose išteka upeliukas link Dumblės upelio (Aiseto ežero baseinas). Netoliese įsikūrę Dotenių ir Napriūnų kaimai.

## Šaltiniai
Gaidamonių ežeras

**Gaidamonių ežeras** – ežeras Lietuvoje, Molėtų rajone, 3,5 km į šiaurės vakarus nuo Alantos. Ežero ilgis iš šiaurės vakarų į pietryčius – 0,58 km, plotis – iki 0,3 km. Altitudė 128,2 m. Krantai žemi, rytuose ir pietuose pelkėti, vietomis apaugę krūmais. Aplinkui plyti dirbami laukai. Rytuose išteka Vastapos intakas Suoja (Virintos upės baseinas). Aplink ežerą įsikūręs Gaidamonių kaimas. Pietvakarine pakrante eina kelias .

## Šaltiniai
Gaidžiukas

**Gaidžiukas** – ežerėlis Lietuvoje, Molėtų rajone, 4,5 km į pietus nuo Molėtų, į rytus nuo plento , Vilkiškių miške. Ežerėlio ilgis iš šiaurės vakarų į pietryčius – 0,06 km, plotis – iki 0,045 km. Altitudė 164,7 m. Krantai žemi, pelkėti, ištisai apaugę medžiais. Ežerėlis nenutekantis, priklauso Bebrusų ežero intako Puntos baseinui (Siesarties baseinas).

## Šaltiniai
Galinis (Molėtų r.)

**Galinis** – ežeras Lietuvoje, Molėtų rajone, 4,5 km į šiaurės vakarus nuo Dubingių. Ežero ilgis iš vakarų į rytus – 0,49 km, plotis – iki 0,14 km. Altitudė 152,1 m. Šiaurinis ir pietinis krantai aukšti, vakarinis ir rytinis – žemi ir pelkėti – driekiasi Liūnų pelkė. Pietinėje pakrantėje stūkso Kumšagalio miškas, šiaurinėje – plyti pievos ir dirbami laukai bei įsikūręs Gudeikių kaimas. Vakaruose per pelkę įteka upelis iš Delvių ežero, o rytuose išteka upelis link S-1 upelio (Asvejos ežero baseinas).

## Šaltiniai
Vištienos sriuba

**Vištienos sriuba** – sriuba, pagaminta iš vištienos, išvirtos ant mažos ugnies vandenyje, paprastai su įvairiais ingredientais. Klasikinė vištienos sriuba yra skaidrus vištienos sultinys, dažnai su viščiuko gabalėliais, daržovėmis. Sriubą įprasta  papildyti makaronais, koldūnais ar įvairiais grūdais, pavyzdžiui, ryžių, miežių. Įvairių skonių sriuba išverdama pridedant daržovių, pavyzdžiui, pastarnokų,  bulvių, saldžiųjų bulvių, cukinijų ir salierų, žolelių, tokių kaip petražolės, krapai, taip pat česnako skiltelių, pomidorų ir juodųjų pipirų. Sriuba turėtų būti lėtai užvirinama ir po to dar 1–3 val. virinama ant mažos liepsnos dengtame puode, prireikus pridedant vandens. Šafranas arba ciberžolė kartais pridedami suteikti geltonai spalvai. 

## Istorija

Kaip ir kiti vištienos patiekalai, vištienos sriubos kilmė siejama su paukščių prijaukinimo istorija prieš 7 000–10 000 metų, o tai tikriausiai vyko senovės Indijoje arba Pietryčių Azijoje. Populiariausia patiekalo versija, kuri šiandien pripažįstama kaip amerikiečių klasikinė vištienos sriuba su pridedamomis šakninėmis daržovėmis, įskaitant morkas, svogūnus, porus ir salierus, pirmiausia buvo Šiaurės Europos tradicinis patiekalas. Šios sriubos gaminimo tradicija į Ameriką pateko su emigrantais iš Škotijos ir Lenkijos. Pradinė jos kilmė sietina su Europos menonitų, amišų ir žydų bendruomenėmis.

## Maistinės savybės

Vištienos sriuba yra palyginti santykinai mažai riebus maistas, ypač nugriebus riebalų plėvelę po virimo. Daugelio šalių liaudies medicinoje vištienos sriuba laikoma kaip turinti gydomųjų savybių  – patiekiama jaučiant peršalimo, karščiavimo negalavimus. Tyrinėtojai nustatė, kad kai kurie vištienos sriubos komponentai slopina neutrofilų migraciją, o tai siejama su priešuždegiminiu poveikiu, kuris gali hipotetiškai laikinai palengvinti ligos simptomus.


Eli's Jewish Chicken Soup - Ingredients 03.jpg|Ruošiama žydų vištienos sriuba
Rosol. Barlinek.jpg|Sriuba su makaronais (Lenkija)
Tinolalunch.jpg|*Tinola* (Filipinai)
Ajiaco.jpg|*Ajiaco* (Kolumbija)
Soto Ayam home-made.JPG|*Soto ayam* (Indonezija)


## Šaltiniai
Budvos rivjera

**Budvos Rivjera** (juodkaln. Будванска Ривијера, Budvanska Rivijera) – ilga, apie 35 km, Adrijos jūros pakrantės dalis Juodkalnijos pietvakariuose, į abi puses nuo Budvos. Pliažinis turizmas šiame regione prasidėjo XX a. trečiajame dešimtmetyje, kai čia pradėjo atvykti turistai iš Čekoslovakijos. Skatinant atvykstamąjį turizmą 1925 m. buvo įkurta Turizmo draugija Petrovace, o 1926 m. – Budvoje. Užsienio turizmas pagyvėjo Budvoje pastačius viešbučius „Miločer“ (1934 m.) ir ypač viešbutį „Avala“ (1938 m.).

Po Jugoslavijos karų regione situacijai stabilizavusis, Budvos rivjera patraukė užsienio, yapč Rusijos, investuotojų į nekilnojamąjį turtą dėmesį.

Į Budvos rivjeros kurortinę zoną įeina šie kurortai:
* Budva
* Miločeris
* Sveti Stefanas
* Petrovacas
* Bečičiai
* Rafailovičiai
* Pržno
* Drobničiai
* Reževičiai
* Krstacas
* Buliarica

## Nuorodos